SemantikaEU/povjemo-CH huggingface dataset:
Vprašanje: Kdo je izumil telefon?
Odgovor: Izumiteljstvo telefona ni povsem jasno, bistveno pa so k izumu prispevali Antonio Meucci, Philip Reis in Alexander Graham Bell, slednji je pogosto naveden kot edini izumitelj. Prve naprave uporabne za prenos signala so bile razvite že leta 1849, vendar je šele 2. junija 1875 Bellu, kot prvemu, uspel prenos glasu. Bell je 14. februarja 1876 vložil (prvi) patent za telefonijo, le dve uri zatem pa še Elisha Gray, ki je tudi deloval na tem področju.
Kontekst: Izumiteljstvo telefona ni povsem jasno, bistveno pa so k izumu prispevali Antonio Meucci, Philip Reis in Alexander Graham Bell, slednji je pogosto naveden kot edini izumitelj. Prve naprave uporabne za prenos signala so bile razvite že leta 1849, vendar je šele 2. junija 1875 Bellu, kot prvemu, uspel prenos glasu. Bell je 14. februarja 1876 vložil (prvi) patent za telefonijo, le dve uri zatem pa še Elisha Gray, ki je tudi deloval na tem področju. Izum so kasneje dopolnile različne izboljšave, med njimi ogleni mikrofon, krožni izbirnik, tonsko izbiranje, pulzno-kodna modulacija.
Vir: Telefon - Wikipedija, prosta enciklopedija. https://sl.wikipedia.org/wiki/Telefon (7. 12. 2023)
Vprašanje: Kdaj je Slovenija dobila železnico?
Odgovor: Načrtovanje t. i. južne železnice od Dunaja do Trsta so v monarhiji začeli leta 1837. 23. decembra 1841 je država izdala dvorni dekret, s katerim je odobrila gradnjo. 1. novembra 1845 je pripeljala na poskusni vožnji iz Gradca do Pesnice na slovensko ozemlje prva lokomotiva. 2. junija 1846 je bila slavnostno odprta železniška proga med Gradcem in Celjem. Progo od Celja do Ljubljane so načrtovali že v letih 1842 in 1843, vendar jim je povzročala precej težav. Leta 1845 so se začela prva pripravljalna in meritvena dela, leto kasneje pa so začeli gradnjo. Ljubljanska železniška postaja je bila zgrajena 18. aprila 1848. Uradna otvoritev proge Celje–Ljubljana je bila 16. septembra 1849, vendar je prvi vlak z vagoni v Ljubljano pripeljal že 18. avgusta 1849. Terenske razmere za progo Ljubljana–Trst so proučevali že od leta 1842. Teren je bil težaven zaradi Ljubljanskega barja, kraških značilnosti, spust terena do morja. Graditelji so 20. novembra 1856 priredili prvo vožnjo iz Ljubljane do Postojne. Odsek med Ljubljano in Trstom so uradno odprli 27. julija 1857.
Kontekst: Načrtovanje t. i. južne železnice od Dunaja do Trsta so v monarhiji začeli leta 1837. 23. decembra 1841 je država izdala dvorni dekret, s katerim je gradnjo in kasnejše upravljanje prevzela družba Südbahn Gessellschaft. 1. novembra 1845 je pripeljala na poskusni vožnji iz Gradca do Pesnice na slovensko ozemlje prva lokomotiva. 2. junija 1846 je bila slavnostno odprta železniška proga med Gradcem in Celjem. Progo od Celja do Ljubljane so načrtovali že v letih 1842 in 1843, vendar jim je povzročala precej težav. Leta 1845 so se začela prva pripravljalna in meritvena dela, leto kasneje pa so začeli gradnjo. Ljubljanska železniška postaja je bila zgrajena 18. aprila 1848. Gradnjo postaje sta prevzela podjetnika Benjamin Pichler in Jože Stare, nadzor pa je vodil Ferdinand Hoffman. Uradna otvoritev proge Celje–Ljubljana je bila 16. septembra 1849, vendar je prvi vlak z vagoni v Ljubljano pripeljal že 18. avgusta 1849, na rojstni dan cesarja Franca Jožefa I. Terenske razmere za progo Ljubljana–Trst so proučevali že od leta 1842. Teren je bil težaven zaradi Ljubljanskega barja, kraških značilnosti (jame, kotline, podzemeljske vode ...), ne nazadnje pa je bil tu še neizogiben spust do morja. Graditelji so 20. novembra 1856 priredili prvo vožnjo iz Ljubljane do Postojne. Odsek med Ljubljano in Trstom so uradno odprli 27. julija 1857, v navzočnosti številnih uglednih oseb, na čelu s cesarjem Francem Jožefom.
Vir: Južna železnica - Wikipedija, prosta enciklopedija. https://sl.wikipedia.org/wiki/Ju%C5%BEna_%C5%BEeleznica (7. 12. 2023)
Vprašanje: Kaj je hladna vojna?
Odgovor: Hladna vojna je oznaka za napeto politično stanje med Združenimi državami Amerike in Sovjetsko zvezo z zavezniki obeh držav, Vzhodnim in Zahodnim blokom, ki se je začelo ob koncu druge svetovne vojne in je trajalo do razpada Sovjetske zveze.
Kontekst: Hladna vojna je oznaka za napeto politično stanje med Združenimi državami Amerike in Sovjetsko zvezo z zavezniki obeh držav, Vzhodnim in Zahodnim blokom, ki se je začelo ob koncu druge svetovne vojne. Zgodovinarji se ne strinjajo v celoti glede začetne in končne točke hladne vojne, vendar se običajno smatra, da obdobje traja od uveljavitve Trumanove doktrine (12. marec 1947) do razpada Sovjetske zveze (26. december 1991). Termin hladna vojna se uporablja, ker ni prišlo do obsežnega neposrednega spopada med velesilama, temveč je vsaka podpirala svojo stran v večjih regionalnih vojnah. Hladna vojna je temeljila na ideološkem in geopolitičnem boju za globalni vpliv obeh velesil, ki je sledil njunemu začasnemu zavezništvu in zmagi nad nacistično Nemčijo leta 1945. Poleg razvoja zaloge jedrskega orožja in namestitev nejedrske vojske, se je boj za prevlado izražal na posredne načine, kot so psihološko bojevanje, propagandne kampanje, vohunstvo, ostri embargi, rivalstvo na športnih dogodkih in tehnološka tekmovanja, kot je vesoljska tekma.
Vir: Hladna vojna - Wikipedija, prosta enciklopedija. https://sl.wikipedia.org/wiki/Hladna_vojna (7. 12. 2023)
Vprašanje: Kdo je bila Katarina Velika?
Odgovor: Katarina Velika je bila Katarina II. Aleksejevna, ruska carica. Vladala je od 28. junija 1762 do 17. novembra 1796.
Vprašanje: Kaj so neuvrščeni?
Odgovor: Gibanje neuvrščenih je gibanje, v katerega je včlanjeno več kot sto predvsem nekoč koloniziranih držav. Gibanje je dobilo ime med hladno vojno, saj se države članice gibanja niso želele izreči ne za pol, ki je bil pod vplivom Združenih držav Amerike, ne za pol pod vplivom Sovjetske zveze.
Kontekst: Gibanje neuvrščenih je gibanje, v katerega je včlanjeno več kot sto predvsem nekoč koloniziranih držav. Gibanje je dobilo ime med hladno vojno, saj se države članice deklerativno niso želele izreči za pol, ki je bil pod vplivom Združenih držav Amerike, ali za pol pod vplivom Sovjetske zveze. Pomembno vlogo pri razvoju gibanja je odigrala Jugoslavija. Gibanje je nastalo po razpadu kolonialnega sistema, ko so si novonastale države prizadevale vzpostaviti suverene države in to prav v času, ko je bila hladna vojna na vrhuncu. Po nekaterih ocenah je gibanje odigralo pomembno vlogo pri dekolonizaciji, prav tako pa naj bi pripomoglo k zagotavljanju svetovnega miru.
Vir: Gibanje neuvrščenih - Wikipedija, prosta enciklopedija. https://sl.wikipedia.org/wiki/Gibanje_neuvr%C5%A1%C4%8Denih (7. 12. 2023)
Vprašanje: Kateri je prvi slovenski film?
Odgovor: Prvi slovenski igrano-dokumentarni film-celovečerec je V kraljestvu Zlatoroga iz leta 1931. Režiser filma je bil Janko Ravnik.
Kontekst: Prvi slovenski igrano-dokumentarni film-celovečerec je V kraljestvu Zlatoroga iz leta 1931. Režiser filma je bil Janko Ravnik. Pred tem so nastali le kratki dokumentarni posnetki: leta 1898 Razgled po Ljubljani (Studio Lumiere) in leta 1905 Sejem v Ljutomeru, Odhod z maše v Ljutomeru in Na domačem vrtu (Karol Grossmann).
Vir: V kraljestvu Zlatoroga (film) - Wikipedija, prosta enciklopedija. https://sl.wikipedia.org/wiki/V_kraljestvu_Zlatoroga_(film) (7. 12. 2023)
Vprašanje: Kateri je najstarejši hotel v Bohinjski Bistrici?
Odgovor: Najstarejši hotel v Bohinjjski Bistrici je leta 1890 zgradil Janez Markeš, poimenoval ga je hotel Markeš.
Vir: Zgodovina butičnega hotela v Bohinju. https://www.sunrose7.com/sl/blog/2020/najstarejsi-hotel-v-bohinju-zgodovina (7. 12. 2023)
Vprašanje: Kdo je bil predsednik prve slovenske vlade?
Odgovor: Predsednik prve slovenske vlade (16. 5. 1990-14. 5. 1992) je bil Lojze Peterle.
Vprašanje: Koliko poslancev je v Državnem zboru?
Odgovor: Državni zbor sestavlja 90 poslancev, ki so načeloma izvoljeni za mandatno dobo štirih let. Od tega je 88 poslancev izvoljenih na predlog političnih strank na nacionalni ravni, dva poslanca pa sta izvoljena s strani pripadnikov italijanske oz. madžarske narodne skupnosti v Sloveniji. 88 »nacionalnih« poslancev je voljenih po proporcionalnem volilnem sistemu, dva predstavnika manjšin pa po sistemu rangiranja
Vir: Sestava in organiziranost. https://www.dz-rs.si/wps/portal/Home/odz/pristojnosti/organiziranost/!ut/p/z1/pZBNC4JAEIZ_SwevzpgV2m09-FlI5aLtJTS2VVBX1BL69Umdggqhuc3wPO8LAwwSYHV6K0TaF7JOy3E_stXJNwPiB46GztIxcBcF4d53LXRNhPgJBF54MC2NYGhqNnpUdxb6NkK0Edg_Pp1P8_HLkIn9PwD2O94HJkqZvV5F6kw3BLCWX3jLW_Xajue875turaCCwzCoQkpRcvUsKwU_KbnsekjeSWgqSmly3_CYzB43F7UE/dz/d5/L2dBISEvZ0FBIS9nQSEh/#! (7. 12. 2023)
Vprašanje: Kaj je tranča?
Odgovor: Tranča je arhaičen izraz, danes pomeni zapor, ječo (mestna, grajska tranča).
Vprašanje: Kdaj smo dobili prvo klimo?
Odgovor: Prva klimatska naprava je bila vgrajena 1914, toda je bila preveč obsežna, hrupna in polna kemikalij zato je prava klima naprava postala razširjena šele več desetletij kasneje. Napredek v tehnologiji je v 30. letih 20. stoletja stoletja, prinesel bolj priročno okensko klimatsko napravo, vendar je bila cenovno nedosegljiva za večino ljudi. Širša javnost se je tako prvič srečala s klimatskimi napravami v kinematografih, ki so v 30. letih prejšnjega stoletja množično začeli uporabljati tehnologijo klimatskih naprav v svojih dvoranah.
Kontekst: Prihod klima naprav je resnično pomenil začetek umetnega vremena, ki ga je ustvari človek, s hlajenjem zraka in nadzorovanjem vlage. Robert Heinlein ameriški znanstveno-fantastični pisatelj je zanimivo opisal razliko med klimo (podnebjem) in vremenom. Rekel je, da je »klima tisto, kar ljudje pričakujemo in vreme tisto kar dobimo«. Ob tem pa uporabljamo klimatsko napravo, da je tisto, kar dobimo bolj podobno tistemu, kar pričakujemo. Prvi AC sistem je leta 1902 predstavil oče klimatizacije, iznajditelj Willis Carrier, kot rešitev za soparen zrak, ki je v tiskarni gubal časopisne strani. Pri tem je uspešno uporabil spiralni hladilnik za hlajenje in razvlaževanje zraka. Naprava je pihala zrak preko mrzlih spiralnih cevi in s tem je vzdrževal temperaturo in vlago zraka. Prva klimatska naprava je bila vgrajena 1914, toda je bila preveč obsežna, hrupna in polna kemikalij zato je prava klima naprava postala razširjena šele več desetletij kasneje. Napredek v tehnologiji je v 30. letih 20. stoletja stoletja, prinesel bolj priročno okensko klimatsko napravo, vendar je bila cenovno nedosegljiva za večino ljudi. Širša javnost se je tako prvič srečala s klimatskimi napravami v kinematografih, ki so v 30. letih prejšnjega stoletja množično začeli uporabljati tehnologijo klimatskih naprav v svojih dvoranah. To je bila ena redkih stvari, ki je izšla v času velike depresije in kinematografi so bili en izmed redkih prostorov, kjer je množica lahko uživala na hladnem umetnem zraku.
Vir: Zgodovina klimatizacije (klimatskih naprav) za stavbe, zgradbe, prostore - Menerga d.o.o. https://www.menerga.si/blog/2017/05/19/zgodovina-klimatizacije/ (7. 12. 2023)
Vprašanje: Zakaj Ljubljanica v prestolnici ne poplavlja?
Odgovor: Ljubljanica v prestolnici ne poplavlja, ker je bila v prvi polovici 30. let 20. stoletj regulirana, to pomeni, da je bila njena sruga betonirana.
Kontekst: Ljubljanica je pogosto močno poplavljala Ljubljano, zato so jo mestni veljaki že pred več sto leti poskušali ukrotiti. Velik korak k temu je bila gradnja Gruberjevega prekopa, ko so v letih med 1773 do 1780 izkopali kanal v ožini med gradom in Golovcem in s tem odvečno vodo speljali po drugi poti. A Ljubljanica je kljub temu še naprej poplavljala. Leta 1825 so zato začeli poglabljanje in regulacijo reke v mestu, dela so z daljšimi vmesnimi prekinitvami trajala skoraj do druge svetovne vojne.
Vir: Prvič objavljeni posnetki: kako so regulirali Ljubljanico. https://siol.net/novice/slovenija/prvic-objavljeni-posnetki-kako-so-regulirali-ljubljanico-video-437828 (7. 12. 2023)
Vprašanje: Od kje izvira ime Piran?
Odgovor: Ime Piran je verjetno grškega izvora, in sicer iz posmostaljenega srednjegrškega pridevnika πυρρανoς 'rdeč', s čimer so poimenovane rdečkaste flišne kamenine na področju Pirana. Manj verjetne so starejše razlage, da ime izhaja iz nekega ženskega grškega osebnega imena Πυρρα, keltsko pyrn, ki se je v rednem jezikovnem razvoju razvilo iz bior-dun v pomenu 'vrh hriba' ali iz lat. pirus v pomenu 'hruška'. V starih listinah se kraj omenja v začetku srednjega veka v latinščini kot Pyrrhanum , približno leta 670 Piranum, Piranom, ex Pirano, 933 de Pirano, 974 Pyranum, in 1282 Piranum.
Vir: Piran - Wikipedija, prosta enciklopedija. https://sl.wikipedia.org/wiki/Piran (15. 12. 2023)
Vprašanje: Kateri je prvi slovenski roman?
Odgovor: Prvi slovenski roman je Deseti brat, njegov avtor je Josip Jurčič. Motiv romana, ki je izšel leta 1866, je ljudski in prikazuje usodo desetega otroka v družini, ki naj bi prinašal nesrečo.
Kontekst: Mirko Polič je po tem romanu leta 1951 napisal istoimensko opero. Režiser Vojko Duletič pa je leta 1982 posnel film, ki nosi isti naslov.
Vprašanje: Kdaj in kje je bilo prvo svetovno prvenstvo v nogometu?
Odgovor: Prvo svetovno prvenstvo v nogometu je bilo leta 1930 v Urugvaju.
Vprašanje: Kdaj in kje je bilo prvo evropsko prvenstvo v nogometu?
Odgovor: Prvo evropsko prvenstvo v nogometu je bilo leta 1960, potekalo je v Franciji.
Kontekst: Idejo za evropski nogometni turnir je leta 1927podal Henri Delaunay, generalni sekretar francoske nogometne zveze. Ideja je dejansko zaživela leta 1958, tri leta po njegovi smrti; v njegovo čast je poimenovan pokal, ki ga prejmejo zmagovalci turnirja. Na prvem turnirju so sodelovale štiri ekipe od sedemnajstih, ki so igrale v kvalifikacijah.
Vprašanje: Kdaj je izšel prvi strip?
Odgovor: Za prvi strip velja delo Richarda Outcoulta z naslovom Yellow Kid (Rumeni deček), ki je izhajal v ameriškem časopisu World leta 1895.
Kontekst: Strip je na Japonskem v 18. stoletju v lesorezu prenašal ljudsko izročilo, tj. legende, mite in junaške zgodbe. V Evropi se je pojavil v 19. stoletju. Razrasel se je v začetku 20. stoletja skupaj s časopisjem. Za prvi strip velja Yellow Kid (Rumeni deček) avtorja Richarda Outcoulta v ameriškem časopisu World leta 1895. Gre za kratko realistično zgodbo z otroškim junakom. Pomembni tovrstni stripi so Garfield, Peanuts, Dilbert. Nastanek stripa sovpada z nastankom filma; medija vplivata drug na drugega in si izposojata tehnične postopke.
Vir: Strip - Wikipedija, prosta enciklopedija. https://sl.wikipedia.org/wiki/Strip (15. 12. 2023)
Vprašanje: Kakšna je razlika med ekspresionizmom in impresionizmom?
Odgovor: Bistvo ekspresionizma je deformacija stvarnosti: avtor deformira predmet, iztisne občutke na predmet, izžet je na esenco. Za ekspresionizem v likovni umetnosti je značilno, da slikar uporablja: definirane linije, ostre robove, močne (kričeče) barve, barve imajo simboličen pomen. Ekspresionizem postavlja v ospredje novega človeka in prevrednotenje vrednot, obtožuje moderno civilizacijo, kapitalizem in vojno. Za impresioniste je življenje po svojem zunanjem videzu samo vrsta trenutnih vtisov, njihov cilj pa je nekatere od teh vtisov obeležiti. Za impresionistični pristop k slikanju je značilno močno zanimanje za svetlobo in njeno spreminjanje, pogosto s poudarkom na učinkih, ki jih ustvari posamezen del dneva.
Vir: Ekspresionizem - Wikipedija, prosta enciklopedija. https://sl.wikipedia.org/wiki/Ekspresionizem (15.12.2023)
Vprašanje: Ali je Čad puščavska država?
Odgovor: Čad se deli v več geografskih regij: na severu je puščavsko območje, v sredini je sušen sahelski pas ter na jugu savanski pas.
Kontekst: Čad, ki na severu meji na Libijo, na vzhodu na Sudan, na jugu na Srednjeafriško republiko, na jugozahodu na Kamerun in Nigerijo in na zahodu na Niger, zaradi oddaljenosti od morja in pretežno puščavskega podnebja občasno imenujejo »Mrtvo srce Afrike« Čad se deli v tri glavne geografske regije: puščavsko območje na severu, sušen sahelski pas v sredini in savanski pas na jugu. Jezero Čad, po katerem se imenuje država, je največje mokrišče v Čadu in drugo največje v Afriki.
Vir: Čad - Wikipedija, prosta enciklopedija. https://sl.wikipedia.org/wiki/%C4%8Cad (15. 12. 2023)
Vprašanje: Kaj je maestral?
Odgovor: Maestral je dnevni, termični, priobalni veter v Jadranu. Piha z morja proti kopnem, ker se kopno podnevi segreva hitreje kot morje.
Kontekst: Maestrál je v Jadranu prijeten, priobalni, dnevni termični veter, ki piha z morja proti kopnemu, ker se kopno podnevi segreva hitreje kot morje. V Slovenskem primorju piha iz smeri zahod-severozahod (WNW), po večjem delu Jadrana iz severozahoda (NW), na skrajno južnem Jadranu pa celo iz zahoda (W). Pihati začne po 10. uri, okrog 14. ure doseže največjo moč okrog 4 Bf in preneha pihati pred sončnim zahodom.
Vir: Maestral - Wikipedija, prosta enciklopedija. https://sl.wikipedia.org/wiki/Maestral (15. 12. 2023)
Vprašanje: Kdo so legionarji?
Odgovor: Legionarji so bili člani pehote rimske vojske.
Kontekst: Glavnino rimske vojske je sestavljala pehota, katere posamezniki so bili imenovani legionarji, ki so bili razporejeni po legijah. Popolna legija je štela 6000 vojakov. Ta je bila razdeljena na 10 kohort, ki so bile razdeljene na 3 maniple. Vsak manipel je bil razdeljen na 2 centuriji (stotniji), poveljnik centurije pa se je imenoval centurion (stotnik). Ime je dobil po tem, da je poveljeval 100 možem (centum = lat. sto). V legiji je bilo okoli 4500 vojakov (3000 težko oboroženih, 1200 lahko oboroženih ter 300 konjenikov), ostali so bili predvsem stražarji ter spremstvo.
Vir: Rimska vojska - Wikipedija, prosta enciklopedija. https://sl.wikipedia.org/wiki/Rimska_vojska (15. 12. 2023)
Vprašanje: Kaj je kohorta?
Odgovor: Kohorta je bila taktična vojaška enota rimske vojske, ki je bila uvedena v času Marijevih reform in je zamenjala dotedanjo osnovno taktično enoto manipel.
Kontekst: Kohorta je bila taktična vojaška enota rimske vojske, ki je bila uvedena v času Marijevih reform in je zamenjala dotedanjo osnovno taktično enoto manipel. Sprva je bila sestavljena iz treh enakoštevilčnih maniplov triarjev, princepsov in hastatov. Deset enakoštevilčnih kohort je sestavljalo eno legijo. Toda v začetku rimskega imperija so izvedli novo reorganizacijo rimske vojske. Kohorta je štela 500 legionarjev in bila razdeljena na 6 centurij (vsaka okoli 80 mož). Prva kohorta legije pa je štela 800 mož v petih centurijah. Devet kohort je sestavljalo legijo. Istočasno so uvedli tudi t. i. »mešano kohorto«, ki je bila sestavljena iz četrtine konjenikov in treh četrtin pešakov ter »pomožno kohorto« (cohortes auxiliariae), ki je združevala 500 ali 1.000 domorodnih pomožnih pešakov. Kohorti je poveljeval najstarejši centurion, ki je hkrati poveljeval tudi eni centuriji.
Vir: Kohorta - Wikipedija, prosta enciklopedija. https://sl.wikipedia.org/wiki/Kohorta (15. 12. 2023)
Vprašanje: Kako je bila sestavljena in organizirana Jugoslovanska ljudska armada?
Odgovor: Jugoslovanska ljudska armada je bila sestavljena iz kopenske vojske, letalstva in mornarice. Organizirana je bila v pet vojaških območij, ta pa so bila razdeljena še na posamezna okrožja, ki so bila zadolžena za vodenje registra nabornikov, vpoklica in vodenje različnih vojaških objektov ter ostalih administrativnih zadev. Poveljstva posameznih regij so se nahajala v Beogradu (nadzorovalo je vzhodno Hrvaško, Srbijo in Bosno), Zagrebu (nadzorovalo je Slovenijo in severno Hrvaško), Skopju (nadzorovalo je Makedonijo, južno Srbijo in Črno goro) in Splitu, kjer je bilo poveljstvo mornarice.
Kontekst: Jugoslovanska ljudska armada je bila sestavljena iz kopenske vojske, letalstva in mornarice. Organizirana je bila v pet vojaških območij, ta pa so bila razdeljena še na posamezna okrožja, ki so bila zadolžena za vodenje registra nabornikov, vpoklica in vodenje različnih vojaških objektov ter ostalih administrativnih zadev. Poveljstva posameznih regij so se nahajala v Beogradu (nadzorovalo je vzhodno Hrvaško, Srbijo in Bosno), Zagrebu (nadzorovalo je Slovenijo in severno Hrvaško), Skopju (nadzorovalo je Makedonijo, južno Srbijo in Črno goro) in Splitu, kjer je bilo poveljstvo mornarice. Več kot polovico vojske so predstavljali naborniki, ki so vojaški rok sprva služili dve leti, po letu 1964 pa je bil ta skrajšan na 18 mesecev. Služenje vojaškega roka je v večini primerov potekalo daleč od stalnega kraja prebivanja nabornika, s čimer so dosegli večetnično vojsko in preprečili morebitno narodno pripadnost posameznih enot v vojski. Po podatkih iz leta 1990 je imela JLA naslednjo narodnostno zgradbo: 1% Albancev, 10% Hrvatov, 75-85% Srbov in Črnogorcev, 4% Bošnjakov in 3% Slovencev. Leta 1990, dve leti pred razpadom, je vojska skoraj končala reorganizacijo, v kateri je iz starega sistema divizij prešla na moderni sistem brigad. To naj bi ji v primeru vojne omogočilo večjo fleksibilnost, taktično prednost, hitrost premika in varnost, saj je tako obstajalo manj možnosti, da bi agresor uničil večje enote v vojski.
Vir: Jugoslovanska ljudska armada - Wikipedija, prosta enciklopedija. https://sl.wikipedia.org/wiki/Jugoslovanska_ljudska_armada (15. 12. 2023)
Vprašanje: Koliko je bilo žrtev holokavsta?
Odgovor: Holokavst je sistematični genocid Judov, ki ga je izvajala nacistična Nemčija med drugo svetovno vojno. Začel se je v letu 1941 in je trajal vse do konca vojne leta 1945. Ocena števila judovskih žrtev holokavsta je šest milijonov.
Kontekst: Holokavst je sistematični genocid Judov, ki ga je izvajala nacistična Nemčija med drugo svetovno vojno. Začel se je v letu 1941 in je trajal vse do konca vojne leta 1945. Ocena števila judovskih žrtev je šest milijonov.
Vir: Holokavst - Wikipedija, prosta enciklopedija. https://sl.wikipedia.org/wiki/Holokavst (15. 12. 2023)
Vprašanje: Kakšno je celinsko podnebje?
Odgovor: Celinsko ali kontinentalno podnebje se oblikuje v notranjosti celin. Poletja so vroča, zima pa mrzle.
Vprašanje: Ima Ljubljana svojo narodno nošo?
Odgovor: Ljubljanska noša je znana kot »črna noša«, imenovana tudi mestna, meščanska. Pojavi se od sredine 19. stoletja, okvirno podobo pa dobi nekje ob koncu stoletja. Znana je predvsem po beli peči zavezane na petelinčka. Med premožnejšimi kmeticami se pojavi tudi avba. »Črne noše« niso bile samo črne. Pogosto jo je spremljala bakrena barva in tudi ostale temne barve.
Kontekst: Ljubljanska noša je znana kot »črna noša«, imenovana tudi mestna, meščanska. Pojavi se od sredine 19. stoletja, okvirno podobo pa dobi nekje ob koncu stoletja. Znana je predvsem po beli peči zavezane na petelinčka. Med premožnejšimi kmeticami se pojavi tudi avba. »Črne noše« niso bile samo črne. Pogosto jo je spremljala bakrena barva in tudi ostale temne barve. Meščanke so rade posegale že v tridesetih in štiridesetih letih, pa tudi proti koncu 19. stoletja po svili, ki je bila najbolj priljubljena in tudi najdražja. Obleke premožnejših meščank za posebne priložnosti so bile v celoti svilene. S podobnimi gladkimi, industrijsko izdelanimi tkaninami so se tem oblekam približale pražnje obleke kmetic, medtem ko so bili vsakdanji kosi še vedno izdelani in cenejših ali doma izdelanih trpežnih materialov, kot so sukno, platno in raševina.
Vir: Trigo d.o.o. - narodne noše - Črna noša. http://www.trigo.si/index.php/crna-nosa-splosno (15. 12. 2023)
Vprašanje: Kaj je vidovdanska ustava?
Odgovor: Vidovdanska ustava je bila ustava Kraljevine SHS, ki jo je ustavodajna skupščina sprejela 28. junija 1921 (na Vidov dan).
Kontekst: Vidovdanska ustava je bila ustava Kraljevine SHS, ki jo je ustavodajna skupščina sprejela 28. junija 1921 (na Vidov dan). Z njo so uzakonili centralizem in unitarizem, država pa je postala ustavna monarhija. Kralj je dobil pooblastila potrjevanja zakonov, sklicevanja parlamenta in postal vrhovni vojaški poveljnik. Ustavo je kralj Aleksander I. Karađorđević razveljavil 6. januarja 1929, ob uvedbi diktature.
Vir: Vidovdanska ustava - Wikipedija, prosta enciklopedija. https://sl.wikipedia.org/wiki/Vidovdanska_ustava (15. 12. 2023)
Vprašanje: Kdo je pisal o slovenskih gradovih?
Odgovor: O gradovih, graščinah in dvorcih na Slovenskem je pisal Ivan Stopar.
Vprašanje: Kdaj so se začele otroške kolonije na Slovenskem?
Odgovor: Kolonije na Slovenskem so začeli organizirati v letih pred drugo svetovno vojno. Zakonodajno je bila ta dejavnost utemeljena leta 1930 z zakonom o zdravstveni zaščiti učencev
Vprašanje: Kdo je bil Miloš Vauhnik?
Odgovor: Miloš Vauhnik je bil odvetnik in Maistrov borec.
Kontekst: Miloš Vauhnik je bil odvetnik, Maistrov borec, politik, ukvarjal se je tudi z gledališčem, založništvom, publicistiko, prevajalstvom in novinarstvom.
Vprašanje: Katera so bila večja rimska mesta na našem ozemlju?
Odgovor: Večja rimska mesta na našem ozemlju so bila Emona (Ljubljana), Poetovio (Ptuj), Celea (Celje), Nauportus (Vrhnika), Nevidunum (Drnovo pri Krškem).
Vprašanje: Kaj je Vindobona?
Odgovor: Vindobona je bilo keltsko naselje in kasneje rimski vojaški tabor na prostoru današnje avstrisjke prestolnice Dunaja.
Vprašanje: Del Plečnikove Ljubljane je vpisan na Unescovem seznamu - kateri?
Odgovor: Na Unescov seznam je vpisanih sedem delov Plečnikove Ljubljane: vodna os mesta (nabrežja Ljubljanice z mostovi od Trnovskega pristana do Zapornic), Trnovski most, kopenska os (Vegova ulica z Narodno in univerzitetno knjižnico, Kongresni trg s parkom Zvezda), arheološki park (Rimski zdi), pokopališki kompleks (Plečnikove Žale - vrt vseh svetih), cerkev v ruralnem predmestju (sv. Mihaela v Črni vasi) in cerkev v delavskem predmestju (sv Frančiška Asiškega v Šiški).
Kontekst: Plečnikova Ljubljana je izpostavljena kot kakovosten javni prostor, ki ga je arhitekt nadgradil in povezal v niz trgov, parkov, ulic, sprehajališč, mostov in javnih objektov. Preureditev ne temelji na radikalni prenovi, temveč na dopolnjevanju z mislijo na človekovo individualno izkušnjo. Nove zasnove, ki vključujejo arhitekturne reminiscence in preoblikujejo obstoječo mrežo mesta, vabijo k dialogu in identifikaciji z mestom ter ustvarjajo nov tip urbanega prostora in arhitekture. Na Unescov seznam je vpisanih sedem delov Plečnikove Ljubljane: vodna os mesta (nabrežja Ljubljanice z mostovi od Trnovskega pristana do Zapornic), Trnovski most, kopenska os (Vegova ulica z Narodno in univerzitetno knjižnico, Kongresni trg s parkom Zvezda), arheološki park (Rimski zdi), pokopališki kompleks (Plečnikove Žale - vrt vseh svetih), cerkev v ruralnem predmestju (sv. Mihaela v Črni vasi) in cerkev v delavskem predmestju (sv. Frančiška Asiškega v Šiški).
Vir: Plečnikova Ljubljana na Unescovem seznamu svetovne dediščine &raquo; Mestna občina Ljubljana. https://www.ljubljana.si/sl/aktualno/plecnikova-dela-v-ljubljani-na-unescovem-seznamu-svetovne-dediscine/ (15. 12. 2023)
Vprašanje: Kaj je nagrada Klio?
Odgovor: Nagrada Klio je priznanje Zveze zgodovinskih društev Slovenije za raziskovalno delo v zgodovinopisju
Kontekst: Priznanje (nagrada) se imenuje Klio s podnaslovom Priznanje (nagrada) Zveze zgodovinskih društev Slovenije za raziskovalno delo v zgodovinopisju in jo podeljuje Zveza zgodovinskih društev Slovenije (ZZDS). ZZDS podeli priznanje (nagrado) posameznim raziskovalcem preteklosti v Sloveniji za točno določeno zgodovinopisno delo. Nagrado podeli ZZDS vsaki dve leti, praviloma v letu rednega zborovanja slovenskih zgodovinarjev, za najboljšo monografijo, razpravo ali esej, objavljen v preteklih dveh koledarskih letih.
Vir: Zveza zgodovinskih društev SlovenijeHAS – Historical Association of Slovenia. https://zzds.si/ (15. 12. 2023)
Vprašanje: Žito, ki so ga poznali že Inki?
Odgovor: Žito, ki so ga poznali že Inki, je amarant.
Kontekst: Amarant je izredno staro žito, ki ga vse pogosteje opazimo na jedilniku sodobnih ljudi. Bogato žito izhaja iz Južne Amerike Amarant je psevdo žito, kot so ajda, proso in kvinoja.
Vir: AMARANT - Dru&scaron;tvo za zdravilne rastline ognji&#269; Logatec. http://www.ognjic-logatec.si/zeliscaron269a/amarant (15.12.2023)
Vprašanje: Znameniti most v Benetkah je?
Odgovor: Znameniti most v Benetkah je Rialto.
Kontekst: Most Rialto (italijansko Ponte di Rialto, beneško Ponte de Rialto) je najstarejši od štirih mostov, ki segajo čez Canal Grande v Benetkah v Italiji. Povezuje sestieri (okrožji) San Marco in San Polo. Od svoje prve izgradnje leta 1173 je bil večkrat obnovljen kot pontonski most in je zdaj pomembna turistična atrakcija v mestu.
Vprašanje: Kaj je Morsejeva abeceda?
Odgovor: Morsejeva abeceda je kodiranje črk, številk in ločil s pomočjo kombinacije dolgih in kratkih znakov. Razvila sta jo izumitelj telegrafa Samuel Morse in njegov sodelavec Alfred Vail leta 1835. Leta 1847 je abecedo izpopolnil v obliko, kakršno poznamo še danes hamburški pionir telegrafije Friedrich Clemens Gerke. Osnovni namen je bila komunikacija preko telegrafa, z izumom radia pa tudi za komunikacijo preko radijskih zvez.
Kontekst: Morsejeva abeceda je kodiranje črk, številk in ločil s pomočjo kombinacije dolgih in kratkih znakov. Razvila sta jo izumitelj telegrafa Samuel Morse in njegov sodelavec Alfred Vail leta 1835. Leta 1847 je abecedo izpopolnil v obliko, kakršno poznamo še danes hamburški pionir telegrafije Friedrich Clemens Gerke. Osnovni namen je bila komunikacija preko telegrafa, z izumom radia pa tudi za komunikacijo preko radijskih zvez. Prenos zvoka takrat še ni bil razvit, zato se je uporabljalo vklapljanje in izklapljanje oddajnika. Morsejeva abeceda je bila aktivno v uporabi v mornarici in oboroženih silah do 31. decembra 1999, ko je bila uradno izločena iz uporabe. Še vedno pa jo uporabljajo taborniki in skavti pa kot sredstvo preproste komunikacije, saj jo je možno oddajati tudi z različnimi improviziranimi sredstvi (svetilka, piščalka, zrcalo, itd). Delo z uporabo Morsejeve abecede imenujemo telegrafija ali s kratico CW (angleška kratica za continuous wave). Znanje telegrafije ni več del obveznega znanja radioamaterjev v Sloveniji in v večini Evropske unije, čeprav se ponekod po svetu njeno znanje še zahteva za delo na nekaterih frekvenčnih območjih. Radioamaterji še vedno uporabljajo Morsejevo abecedo za komuniciranje na dolge razdalje, ker je Morsejeve znake za razliko od prenosa zvoka možno razbrati tudi pri močnejšem šumu ali motnjah. Priljubljena je tudi pri radioamaterjih, ki uporabljajo oddajnike majhnih moči, saj je zaradi zelo ozke pasovne širine signala učinkovita že pri sorazmerno nizkih oddajnih močeh. Oddajniki za Morsejevo kodo so tudi precej enostavnejši od tistih za prenos zvoka. Morsejeva abeceda je zgodnja oblika digitalne komunikacije. Za razliko od današnje oblike, ki uporablja samo dve stanji: vklopljeno ali izklopljeno (oziroma 0/1) ima Morsejeva abeceda pet stanj: pika, črtica, kratek presledek (med črkami), srednji presledek (med besedami) in dolg presledek (med stavki). Presledke med znaki v zapisu na papir predstavlja pokončna črta (|), ki označuje tudi začetek besedila, presledek med besedami pa označujeta dve pokončni črti (||).
Vir: Morsejeva abeceda - Wikipedija, prosta enciklopedija. https://sl.wikipedia.org/wiki/Morsejeva_abeceda (15. 12. 2023)
Vprašanje: Kdo so Atapaski?
Odgovor: Atapaski so razširjeni na treh lokacijah. Severni Atapaski so pleme sub-arktičnih lovcev in ribičev. Srednji/Pacifični Atapaski so se na svoi poti iz Kanade prosti jugu ustavili v Washingtonu, južnem Oregonu in SZ Kaliforniji. Tretja skupina se danes nahaja v vzhodni Arizoni in JZ Novi Mehiki.
Vprašanje: Retoroman v Južnotirolskih Dolomitih je?
Odgovor: Retoroman v Južnotirolskih Dolomitih je Ladinec.
Vprašanje: Kdo je elastikar?
Odgovor: Elastikar je prilagodljiv politik.
Kontekst: Elastikar je pristaš Šukljetove, zmerne frakcije v kranjskem deželnem zboru v osemdesetih letih 19. stoletja. Danes s to besedo poimenujemo prilagodljivega politika.
Vir: Fran/SSKJ. https://fran.si/130/sskj-slovar-slovenskega-knjiznega-jezika/3540257/T4MVC_System_Web_Mvc_ActionResult (15. 12. 2023)
Vprašanje: Kaj je laizacija?
Odgovor: Laizacija je odvzem verskega, cerkvenega značaja.
Vprašanje: Kako je Friedrich Nietzsche začel svojo kariero?
Odgovor: Friedrich Nietzsche je sojo kariero začel kot klasičen filolog in se kasneje posvetil filozofiji.
Kontekst: Leta 1869 je pri 24 letih postal predsednik katedre za klasično filozofijo v Baslu.
Vprašanje: Kaj je perspektivizem?
Odgovor: Perspektivizem je v filozofiji dealistični nauk. Ta uči, da je spoznanje odvisno od osebnega stališča spoznavajočega subjekta.
Vprašanje: Kdo je avtor dela Razprava v metodi?
Odgovor: Avtor dela Razprava v metodi je René Descartes.
Kontekst: Razprava o metodi (francosko Le Discours de la méthode) s polnim naslovom Razprava o metodi pravilnega vodenja razuma v iskanju resnice v naravoslovju (Le Discours de la méthode pour bien conduire sa raison et chercher la verité dans les sciences) je delo francoskega filozofa Renéja Descartesa, imenovanega Kartezij. Leta 1637 je bila prvič izdana v Leidnu in sicer v francoščini, leta 1644 pa ji je sledila latinska različica, izdana v Amsterdamu. V slovenščini smo v prevodu Borisa Furlana delo dobili leta 1957.
Vir: Razprava o metodi - Wikipedija, prosta enciklopedija. https://sl.wikipedia.org/wiki/Razprava_o_metodi (15. 12. 2023)
Vprašanje: Katero je najbolj simbolično delo filozofa Leibniza?
Odgovor: Najbolj simbolično delo filozofa Gottfrieda Wilhelma Leibniza je Disertacija o kombinatorni umetnosti.
Kontekst: Najbolj simbolično delo filozofa Gottfrieda Wilhelma Leibniza je Disertacija o kombinatorni umetnosti iz leta 1666. Objava tega besedila je bila sporna, delo je bilo namreč objavljeno brez potrebnega dovoljenja avtorja. V delu Leibniz predlaga nekakšno abecedo, povezano z mislijo, ko jo je vzel od Descartesa. Ideja tega pojma je bila poudariti, da se vsi koncepti oblikujejo s preprostejšimi; predlagal je racionalen in sistematičen način razbijanja velikih idej.
Vir: Perspektivizem: izvor, značilnosti in izjemna dela - Znanost - 2023. https://sl.warbletoncouncil.org/perspectivismo-13616 (15. 12. 2023)
Vprašanje: Kaj je družboslovje?
Odgovor: Družboslovje (tudi družboslovne vede) razlaga pojave zgodovinsko-družbenega življenja človeka (država, pravo, gospodarstvo, jezik, religija, umetnost ipd.). Družboslovje je pogosto omenjano kot nasprotje naravoslovja.
Vir: Družboslovje - Wikipedija, prosta enciklopedija. https://sl.wikipedia.org/wiki/Dru%C5%BEboslovje (15. 12. 2023)
Vprašanje: Katere so družboslovne vede?
Odgovor: Družboslovne vede so antropologija, geografija, jezikoslovje, literarne vede, pedagogika, politične vede, sociologija, umetnostna zgodovina in zgodovina.
Vprašanje: Kaj je pravo?
Odgovor: Pravo je zbir pravil, ki urejajo odnose v določeni družbi.
Kontekst: Pravna pravila so postavljena hierarhično, pri čemer morajo biti nižja pravila vsebinsko in postopkovno usklajena z višjim. Zakon mora biti usklajen z ustavo, pogodba pa z Obligacijskim zakonikom.
Vprašanje: Kaj je pedagogika?
Odgovor: Pedagogika je veda o vzgoji in izobraževanju.
Kontekst: Pedagogiko kot vedo zanima, kaj je vzgoja in kaj izobraževanje, kakšen je odnos med njima, kako odrasli vplivajo na otroka ter kako se odnos med močnejšim in šibkejšim, neodvisnim in odvisnim partnerjem odnosa odvija, kakšne so lahko posledice tega odnosa in katere oblike tega odnosa do koristnejše za šibkejšega in odvisnega v odnosu. Pedagogika kot akademska veda se je oblikovala kasneje kot se je razvil t. i. družbeno praktični vidik pedagogike, ki se izraža v šolskem sistemu. Ker je bila narava šolskega sistema v zgodovini vedno eden najmočnejših družbenih vplivov, je zanimanje za t. i. starševsko oziroma družinsko vzgojo zaostajalo za zanimanjem o vplivu družbenih odnosov na vzgojo otrok in mladine skozi šolski, torej družbeni sistem. Pri tem so najbolj znane raziskave o reprodukcijski družbeni vlogi šolstva, manj pa o rekonsktrukcijskem vplivu.
Vir: Pedagogika - Wikipedija, prosta enciklopedija. https://sl.wikipedia.org/wiki/Pedagogika (15. 12. 2023)
Vprašanje: Kaj je sociologija?
Odgovor: Sociologija (iz latinske besede: socius) je znanost ali veda, ki se sistematično ukvarja s preučevanjem (z empiričnim in teoretičnim raziskovanjem) družbe, družabnega življenja in življenjem posameznika v družbi. Raziskuje pogoje, procese in posledice človekovega bivanja.
Kontekst: Sociologija (iz latinske besede: socius) je znanost ali veda, ki se sistematično ukvarja s preučevanjem (z empiričnim in teoretičnim raziskovanjem) družbe, družabnega življenja in življenjem posameznika v družbi. Raziskuje pogoje, procese in posledice človekovega bivanja. Kot sistematična in kritična družbena veda, izvira sociologija iz dobe razsvetljenstva in je zavzela prostor med naravoslovnimi in humanističnimi vedami. Ime je skoval Auguste Comte, kot samostojna akademska disciplina pa se je uveljavila v drugi polovici 19. stoletja. Sociologija je: družbena veda, znanost o družbenih skupinah, znanost o družbenih pojavih in oblikah; o družbenem kot o procesu zbliževanja in oddaljevanja v družbenem prostoru; znanost o družbenih dejstvih in ustanovah, ki imajo moč prisile nad posamezniki, same pa so neodvisne od posameznikov, znanost, ki preučuje družbeno pogojena obnašanja, znanost o družbenih razmerjih.
Vir: Sociologija - Wikipedija, prosta enciklopedija. https://sl.wikipedia.org/wiki/Sociologija (15. 12. 2023)
Vprašanje: Kaj je Septuaginta?
Odgovor: Septuaginta je prvi prevod Stare zaveze v grščino.
Kontekst: Septuaginta je prvi prevod Stare zaveze v grščino. Nastal je v 3. in 2. stoletju pr. n. št. Ime izvira iz domnevnega števila prevajalcev - 70. Prvi prevodi Svetega pisma v latinščino so bili narejeni iz grške Septuaginte in nosijo skupno ime Vetus Latina.
Vir: Septuaginta - Wikipedija, prosta enciklopedija. https://sl.wikipedia.org/wiki/Septuaginta (15. 12. 2023)
Vprašanje: Kaj je Vulgata?
Odgovor: Vulgata je prevod Svetega pisma v latinščino.
Kontekst: Iz izvirnih jezikov je Sveto pismo v latinski jezik prvi prevedel sveti Hieronim v 4. stoletju. Prevod se imenuje Vulgata (latinsko splošno razširjena). Večina prevodov v evropske jezike je temeljila prav na Vulgati. Njegov zapis je bil tudi najbolj cenjen v srednjem veku.
Vir: Vulgata - Wikipedija, prosta enciklopedija. https://sl.wikipedia.org/wiki/Vulgata (15. 12. 2023)
Vprašanje: Kaj je nova zaveza?
Odgovor: Nova zaveza pomeni zavezo, ki jo je po verovanju kristjanov Bog sklenil z ljudmi po posredovanju Jezusa Kristusa in je dopolnitev že prej sklenjene stare zaveze. Po drugi strani izraz Nova zaveza označuje tiste knjige Svetega pisma, ki opisujejo ustanovitev te zaveze - torej opisujejo javno delovanje Jezusa Kristusa in njegovih učencev. Poleg tega lahko izraz nova zaveza (točneje novozavezni čas) označuje tudi zgodovinsko obdobje, ki se je začelo z utelešenjem Jezusa Kristusa in traja še zdaj.
Vir: Nova zaveza - Wikipedija, prosta enciklopedija. https://sl.wikipedia.org/wiki/Nova_zaveza (15. 12. 2023)
Vprašanje: Kdo so Attemsi?
Odgovor: Rodbina Attems je bila ena najvplivnejših in najpomembnejših rodbin na Slovenskem.
Kontekst: Rodbina Attems je bila ena najvplivnejših in najpomembnejših rodbin na Slovenskem. Izvor rodbine Attems, je kot pri večini starih plemiških rodbin, zavit v temo. Po ugotovitvah nekaterih zgodovinarjev izhaja iz nemške rodbine grofov Monfort iz Konstance. Genealogija rodbine Attems, natisnjena v Ljubljani leta 1681, pa na podlagi nekega rokopisa iz Čedada zastopa mnenje o izvoru iz Frankovske. Dejansko je grb frankovskih knezov identičen grbu Attemsov in je še danes sestavni del grba Bavarske dežele. Na podlagi skromnih srednjeveških listin se rodbina prvič omenja leta 1025 v Furlaniji, z dednim gradom Ahten (Attimis) (Ahten pri Nemah) pri Čedadu, ki leži na slovensko-romanski etnični meji. Mejni grof Atto, pravnuk italijanskega kralja Berengarja II., je dal zgraditi grad, ki se je po njem imenoval »grad Atto«, vendar v listinah nastopa ime različno, kot Atthymis, Attimis, Attemps, Attens, Attems.
Vir: Attemsi - Wikipedija, prosta enciklopedija. https://sl.wikipedia.org/wiki/Nova_zaveza (15. 12. 2023)
Vprašanje: Kaj je zadružništvo?
Odgovor: Zadružništvo je bilo del širših procesov institucionalne inovativnosti v kontekstu družbenih mehanizmov za obvladovanje socialnih in ekonomskih tveganj v okvirih kapitalistične družbene in gospodarske ureditve.
Vprašanje: Kaj je prostozidarstvo?
Odgovor: Prostozidárstvo (tudi masónstvo ali framasónstvo) je mednarodno »bratsko« društvo. Člani tega društva se združujejo v posameznih enotah - ložah, in si delijo podobne ideale moralne in metafizične narave.
Kontekst: Prostozidárstvo (tudi masónstvo ali framasónstvo) je mednarodno »bratsko« društvo. Člani tega društva se združujejo v posameznih enotah - ložah, in si delijo podobne ideale moralne in metafizične narave. Pojavljajo se različna tolmačenja o opredeljenosti te organizacije (k čemur pripomore dejstvo, da obstaja več Prostozidarskih organizacij oz. struj) tako do religije, kot do drugih nazorskih vprašanj. Okoliščine, v katerih delujejo posamezne lože držav sveta lahko narekujejo določene odklone od globalne prostozidarske miselnosti (kar je v veliki meri odvisno tudi od "veje" ali struje prostozidarstva), ki v osnovi sloni na subjektivnosti in misticizmu, zato je težko v celosti podati njegovo stvarno podobo.
Vir: Prostozidarstvo - Wikipedija, prosta enciklopedija. https://sl.wikipedia.org/wiki/Prostozidarstvo (15. 12. 2023)
Vprašanje: Kdaj so na Slovenskem potekali čarovniški procesi?
Odgovor: Prvi čarovniški proces je na Slovenskem potekal leta 1427 proti Veroniki Deseniški v Celju. Poudariti velja, da so bila najhujša preganjanja v drugi polovici 17. stoletja.
Vir: Čarovniški proces - Wikipedija, prosta enciklopedija. https://sl.wikipedia.org/wiki/%C4%8Carovni%C5%A1ki_proces (15. 12. 2023)
Vprašanje: Kaj je bil čarovniški proces?
Odgovor: Čarovniški proces je naziv za sodni postopek proti osebam, ki so bile obtožene čarovništva. Čarovništvo je bilo hujše kaznivo dejanje, ki se je pojavilo v Evropi v srednjem veku, v katerem so bile obtožbe večinoma povezane z zlobnimi duhovi, hudičem, slabo letino ter vplivom na vremenske razmere. Razlog za obtožbe je bil pogosto maščevalne narave, saj so ljudje čarovnicam pripisovali krivdo za neurja, točo in druge vremenske neprilike.
Kontekst: Čarovniški proces je naziv za sodni postopek proti osebam, ki so bile obtožene čarovništva. Čarovništvo je bilo hujše kaznivo dejanje, ki se je pojavilo v Evropi v srednjem veku, v katerem so bile obtožbe večinoma povezane z zlobnimi duhovi, hudičem, slabo letino ter vplivom na vremenske razmere. Razlog za obtožbe je bil pogosto maščevalne narave, saj so ljudje čarovnicam pripisovali krivdo za neurja, točo in druge vremenske neprilike. Med preganjanimi je bilo največ žensk, medtem ko je bilo moških manj, za sojenje v čarovniških procesih pa je bilo pristojno deželsko sodišče, pri katerem je bil trajno nameščen krvni sodnik.
Vir: Čarovniški proces - Wikipedija, prosta enciklopedija. https://sl.wikipedia.org/wiki/%C4%8Carovni%C5%A1ki_proces (15. 12. 2023)
Vprašanje: Je v Sloveniji kdaj izhajal časopis Republika?
Odgovor: Časopis Republika je začel izhajati leta 1992.
Kontekst: Prvi slovenski predsednik je bil Milan Kučan. Predsednik je bil dvakrat, prvič v obdobju od 6. decembra 1992 do 22. novembra 1997, drugič pa od 23. novembra 1997 do 22. decembra 2022.
Vprašanje: Kdo je bil prvi slovenski predsednik?
Odgovor: Prvi slovenski predsednik je bil Milan Kučan.
Kontekst: Poleg Milana Kučana je bil predsednik RS dvakrat tudi Borut Pahor. Prvi mandat je opravljal med 23. decembrom 2023 in 22. decembrom 2017, drugega pa med 23. decembrom 2017 in 22. decembrom 2022.
Vprašanje: Je poleg Milana Kučana še kdo predsedniški položaj zasedal dva mandata?
Odgovor: Poleg Milana Kučana je bil predsednik RS dvakrat tudi Borut Pahor.
Vprašanje: Kaj je Operacijska cona Jadransko primorje?
Odgovor: Operacijska cona Jadransko primorje je bilo nemško okrožje na severni jadranski obali, ustanovljeno po kapitulaciji Italije leta 1943.
Kontekst: Operacijska cona Jadransko primorje je bilo nemško okrožje na severni jadranski obali, ustanovljeno po kapitulaciji Italije leta 1943. Operacijska cona Jadransko Primorje je skupaj z Operacijsko cono Predalpske dežele predstavljala edinstveno upravno ureditev v nemško okupirani Evropi druge svetovne vojne. Čeprav je bila formalno del Italijanske socialne republike, poznane tudi pod imenom Salojska republika, je imela primat v njej nacistična Nemčija in je bila kot taka nekakšen upravni hibrid.
Vprašanje: V čem je razlika med gotiko in gotico?
Odgovor: Gotika ali gotska umetnost, gotski slog je v evropski umetnosti slog srednjeveške umetnosti. Gotica ali gotska pisava, gotska minuskula pa je različica latinice, ki je nastala pod vplivom gotike.
Vir: Gotska umetnost - Wikipedija, prosta enciklopedija. https://sl.wikipedia.org/wiki/Gotska_umetnost (19. 12. 2023). Gotica - Wikipedija, prosta enciklopedija. https://sl.wikipedia.org/wiki/Gotica (19. 12. 2023)
Vprašanje: Kaj je forma viva?
Odgovor: Forma viva je mednarodno kiparsko delovno srečanje ali simpozij, lahko pa pomeni tudi prostor, kjer so bili kipi narejeni in kjer stojijo.
Kontekst: Forma viva je mednarodno kiparsko delovno srečanje ali simpozij, lahko pa pomeni tudi prostor, kjer so bili kipi narejeni in kjer stojijo. Prvi kiparski simpozij - Formo vivo - je pripravil Karl Prantl v kamnolomu St. Margarethen v Avstriji leta 1959. Tega simpozija se je tedaj udeležil slovenski kipar Janez Lenassi, naslednje leto pa kipar Jakob Savinšek. Oba je ideja kiparskega skupnega bivanja in dela navdušila, da sta se zavzela zanjo in pripomogla, da sta bili 1961. leta v Sloveniji odprti dve kiparski delovišči: v Portorožu (na polotoku Seča, za izdelke iz kamna) in v Kostanjevici na Krki leta 1961 za lesene skulpture. Nato so sledile še forma vive iz betona v Mariboru ter litega železa v Ravnah na Koroškem. Sledili so poskusi z manj profesionalno organizacijo in z manj strogim izborom avtorjev v Makolah (mešani materiali) ter Izoli (valobran iz kamnov skalometa). Postavljanje kakovostnih kipov na javnih prostorih je spodbudilo številna podjetja, da so zasnovala svoje zbirke kipov na prostem (Mura v Murski Soboti, Zreče, Smelt v Ljubljani).
Vir: Forma viva - Wikipedija, prosta enciklopedija. https://sl.wikipedia.org/wiki/Forma_viva (19. 12. 2023)
Vprašanje: Kaj je muzeologija?
Odgovor: Muzeologija je veda, ki se ukvarja s kulturno dediščino in v povezavi s tem z urejanjem in vzdrževanjem muzejskih zbirk. Je veda o muzejih. Ukvarja se s spoznanji znanstvenih disciplin, kot so zgodovina, umetnostna zgodovina, arheologija ...
Kontekst: Muzeologija je veda, ki se ukvarja z urejanjem in vzdrževanjem muzejskih zbirk. Je veda o muzejih. Ukvarja se s spoznanji znanstvenih disciplin, kot so zgodovina, umetnostna zgodovina, arheologija ... Razvila se je iz muzeografije, ki se je ukvarjala s praktičnimi napotki o zbiranju, hranjenju, preučevanju in razstavljanju predmetov.
Vir: MUZEJ IN MUZEOLOGIJA. https://eucbeniki.sio.si/lum/3197/index1.html (19. 12. 2023)
Vprašanje: Kaj so muzejski predmeti?
Odgovor: Muzejske predmete tretiramo kot sredstva za posredovanje znanja.
Vprašanje: Kaj je muzej?
Odgovor: Muzej (muzam posvečen) je javnosti dostopna zbirka likovnih umetnin in predmetov ter poučnih predstavitev z vseh področij znanosti (na primer geologije, etnologije, antropologije, kulturne zgodovine, tehnike …).
Vir: MUZEJ IN MUZEOLOGIJA. https://eucbeniki.sio.si/lum/3197/index1.html (19. 12. 2023)
Vprašanje: Kdaj se je začela muzejska dejavnost?
Odgovor: Muzejska dejavnsot z načini in metodami muzejskega dela, ki so v uporabi, so se razvili v času industrializacije ter razvoja znanosti. Druga polovica 19. stoletja, ko se je razmahnilo ustanavljanje javnih in zasebnih muzejskih ter galerijskih ustanov, je čas, ko so te ustanove prevzele tudi nalogo izobraževanja.
Kontekst: Vsi načini in metode muzejskega dela, ki so v uporabi, so se razvili v času industrializacije ter razvoja znanosti. Druga polovica 19. stoletja, ko se je razmahnilo ustanavljanje javnih in zasebnih muzejskih ter galerijskih ustanov, je čas, ko so te ustanove prevzele tudi nalogo izobraževanja. Uveljavila se je muzejska pedagogika, ki je oblikovala didaktična načela poučevanja glede na različne starostne skupine (predšolski otroci, osnovnošolski otroci, srednješolski otroci, odrasli ...).
Vir: MUZEJ IN MUZEOLOGIJA. https://eucbeniki.sio.si/lum/3197/index1.html (19. 12. 2023)
Vprašanje: Imamo v Sloveniji otroški muzej?
Odgovor: Imamo, v Celju je otroški muzej Hermanov brlog v Celju,
Vprašanje: Koliko otroških muzejev imamo v Sloveniji?
Odgovor: V Sloveniji imamo le en otroški muzej, imenuje se Hermanov brlog, lociran je v Celju. Je edini tovrstni muzej v Sloveniji.
Vprašanje: Kdo ali kaj je kustos?
Odgovor: Kustos (lat. custos; čuvaj, varuh, stražar) je upravnik muzeja ali umetniškega razstavnega prostora oziroma znanstveni delavec v takih ustanovah.
Vir: Kustos - Wikipedija, prosta enciklopedija. https://sl.wikipedia.org/wiki/Kustos (19. 12. 2023)